cyanic-selkie/wikianc huggingface dataset:
Flavio Briatore
Toimikielto
Briatore erosi 16. syyskuuta 2009 Renault'n tallipäällikön tehtävästä, koska hän oli vuoden 2008 Singaporen GP:ssä pyytänyt yhdessä Pat Symondsin kanssa Nelson Piquet'a kolaroimaan tahallaan, jotta tallin ykköskuskin Fernando Alonson mahdollisuudet kisassa paranisivat turva-auton tultua radalle. Alonso voitti lopulta kilpailun. Rangaistukseksi FIA tuomitsi 21. syyskuuta 2009 Briatoren elinikäiseen toimitsijakieltoon kaikkiin FIA:n alaisiin moottoriurheilusarjoihin. Hän ei myöskään enää voi toimia tallipäällikkönä tai kuljettajien managerina, sillä kuljettaja ei saa superlisenssiä, jos hänellä on Briatoren kanssa managerisopimus. Tuomio kumottiin ranskalaisessa tuomioistuimessa 5. tammikuuta 2010 sekä oikeus määräsi FIA:n maksamaan 15 000 euron vahingonkorvaukset Briatorelle. FIA kuitenkin valitti päätöksestä ja näin ollen tomitsijakielto on voimassa toistaiseksi. Myöhemmin vuonna 2010 uutisoitiin Briatoren ja FIA:n päässeen sopuun, jonka mukaan Briatore voi palata F1 -sarjaan kauden alusta.
Briatoren muita tehtäviä
Briatorella on F1:n lisäksi ollut muutakin liiketoimintaa. Hän omistaa Billionaire-yökerhon ja proteeseja valmistavan yrityksen Italiassa. Hän vuokraa luksusjahtiaan asiakkaiden käyttöön, ja Keniassa hänellä on "Lion in the Sun" -luksushuvila, jonne hänellä on ollut tapana viedä F1-tallinsa kuljettajat luomaan yhteishenkeä ennen kauden alkua. Briatore palkkasi italialaisen huippumuotisuunnittelijan Angelo Galasson tekemään miehille suunnatun vaatemalliston "Billoinaire Couture", johon kuuluu muun muassa pukuja, kenkiä, koruja ja paitoja. Loppuvuodesta 2007 Briatoresta tuli jalkapalloseura Queens Park Rangers FCin osaomistaja. Vuonna 2010 intialaisen miljardööri Lakshmi Mittalin perhe kasvatti omistustaan Queens Park Rangers FC:ssä ja tämän myötä Briatore joutui luopumaan seuran puheenjohtajuudesta vaikka jatkaakin osakkeenomistajan. Briatore omistaa Twiga Monte Carlo -yökerhon, joka sijaitsee Monacossa.
Persoona
Williamsin tallipäällikkö Sir Frank Williams on kuvaillut Briatorea sanoin: "Hän ei ole kilpa-ajaja, mutta hän tekee oikeita päätöksiä".
Yksityiselämä
Briatorella on tytär Leni (s. toukokuussa 2004) entisen naisystävänsä, huippumalli Heidi Klumin kanssa. Pariskunta erosi jo ennen Lenin syntymää.
Vuonna 2006 Briatore kertoi, että häneltä leikattiin syöpäkasvain munuaisista. Pahanlaatuinen kasvain oli huomattu rutiinitarkastuksessa saman vuoden alussa. "Toisinaan tunnemme olevamme kuolemattomia, mutta sen sijaan meidän pitäisi kiittää Jumalaa joka aamu", totesi Briatore kerrottuaan leikkauksestaan. Hän kertoi elämänarvojensa menneen uusiksi syövän aiheuttaman järkytyksen vuoksi.
Briatoren väitetään olleen yhteyksissä Catalinan mafian kanssa 1970-luvulla jolloin hän huijasi rikkaita alamaailman ylläpitämille kasinoille Ranskan Rivieralla. Hän huijasi pelipöytään myös entisen työnantajansa Attilio Dutto, jonka kanssa työskenteli maalifirmassa. Kostoa hautonut Dutto surmattiin autopommilla, jonka takana epäillään olleen mafian. Briatore jatkoi kasinohuijauksia myös Milanossa 1980-luvulla, kunnes poliisi paljasti hänet. Briatore tuomittiin vankeuteen kasinohuijauksista, mutta hän pakeni tuomiota Neitsytsaarille. Vuonna 1990 Briatoren kanssa ystävystynyt pääministeri Bettino Crax armahti Briatoren.
Briatore sairastui koronaan ja joutui sairaalaan 24. elokuuta 2020.
Brendan Gleeson
Brendan Gleeson (s. 29. maaliskuuta 1955 Dublin) on irlantilainen näyttelijä. Hänen tunnettuja sivuroolisuorituksiaan ovat Braveheart – taipumaton (1995), Gangs of New York (2002), 28 päivää myöhemmin (2002), Troija (2004) ja Harry Potter (2005–2010) sekä pääosat elokuvissa Alamaailman kenraali (1998), Kukkoilijat (2008), The Guard (2011), Calvary (2014) ja The Banshees of Inisherin (2022). Hän sai Emmy-palkinnon vuonna 2009 roolistaan Winston Churchillinä elokuvassa Into the Storm.
Varhainen elämä
Gleeson syntyi Pat ja Frank Gleesonille Dublinissa. Gleeson on kuvaillut olleensa haaveileva lapsi, jota kiinnosti sekä lukeminen että näytteleminen. Hän sai toisen asteen koulutuksen St. Joseph’s CBS Fairview’ssä, missä hän oli ollut draamaryhmän jäsen.
Gleeson opiskeli englantia ja iiriä University College Dublinissä. Hän osallistui tunneille varsin epäsäännöllisesti ja käytti paljon aikaa musiikin ja teatterin parissa. Valmistuttuaan Gleeson toimi Belcamp Housen poikakoulun opettajana Dublinin pohjoispuolella. Hän opetti siellä englantia, iiriä ja liikuntaa.
Ura
Vapaa-ajallaan Gleeson oli mukana harrastajateattereiden toiminnassa. Paul Mercierin Passion Machine -ryhmä erikoistui esittämään näytelmiä modernin Irlannin elämästä.
Gleeson oli kesällä 1989 mukana Dublinissa Tivoli- ja Olympia-teattereiden näytelmissä ja tienasi myös hieman rahaa. Seuraavana vuonna hän päätti jättää opettajan tehtävät ja keskittyä uraansa näyttelijänä. Hänet huomattiin ensimmäisen kerran vuoden 1990 näytelmästä The Year of the Hiker.
Gleesonin ensimmäinen elokuva oli Pelto (1990). Hänen läpimurtonsa Irlannissa oli televisioelokuva The Treaty (1991), jossa hän näytteli vapaustaistelija Michael Collinsia. Gleeson sai huomiota siitä, että hän muistutti huomattavasti Collinsia. Tämän jälkeen hän esiintyi useissa sivurooleissa irlantilaistuotannoissa, kuten elokuvissa Ratsu mereltä (1992) ja The Snapper (1993).
Maisin
Kieltä kirjoitetaan latinalaisin aakkosin.
Brendan Gleeson
Ura
Gleesonista tuli kansainvälisesti tunnettu Mel Gibsonin ohjaamasta seikkailuelokuvasta Braveheart – taipumaton (1995), missä hän näytteli suurikokoista skotlantilaissoturi Hamishia. John Boormanin ohjaamassa Alamaailman kenraalissa (1998) Gleeson näytteli pahamaineista rikollisjohtaja Martin Cahillia, joka oli hahmona miellyttävä mutta samalla pelottava. Gleeson on tämänkin jälkeen ollut useasti samanlaisessa roolissa. Gleesonin mukaan Boorman auttoi häntä löytämään itsestään ilkeän puolen.
Maisin
Konsonantit
Lähde:
Brendan Gleeson
Ura
Useiden irlantilaisten elokuvien jälkee Gleeson siirtyi Hollywoodiin ja teki toimintaelokuvan Vaarallinen tehtävä II ja elokuvan A.I. – Tekoäly. Boormanin kanssa Gleeson teki myös elokuvat Panaman räätäli (2001) ja In My Country (2004). Braveheartin jalanjäljillä Gleeson oli eeppisissä seikkailuelokuvissa Troija (2004) ja Kingdom of Heaven – Taivas maan päällä (2005). Ensin mainitussa hänen roolihahmonsa oli Menelaos ja jälkimmäisessä ristiretkeilijä Reynald Châtillonilainen.
Maisin
Vokaalit
Lähde:
Brendan Gleeson
Ura
Martin McDonaghin ohjaama Kukkoilijat sai ensi-iltansa 2008. Gleeson oli aiemmin tehnyt yhteistyötä McDonaghin kanssa lyhytelokuvassa Six Shooter, joka sai parhaan lyhytelokuvan Oscarilla. Gleeson ja Colin Farrell näyttelivät Kukkoilijoissa Belgiaan paenneita irlantilaisia palkkamurhaajia. Elokuva menestyi, ja Gleeson sai muun muassa Golden Globe -ehdokkuuden. Martin McDonaghin veljen John Michael McDonaghin elokuvassa The Guard Gleeson näytteli 2011.
Gleeson voitti 2009 Emmy-palkinnon roolistaan Winston Churchillinä minisarjassa Into the Storm. Gleesonin elokuva Calvary (2014) kertoo alkoholismista toipuvasta ja leskestä isä Jamesista, jonka seurakuntalaiset ovat joutuneet katolisen kirkon ja Irlannin hallinnon pettämäksi. Gleeson on kertonut haastattelussa elokuvan olleen henkilökohtaisella tasolla vaikuttava.
Gleeson palasi pitkän tauon jälkeen televisioon, kun hän teki kolme kautta Stephen Kingin Mersumies-romaanisarjaan perustuvaa televisiosarjaa Mr. Mercedes. Minisarjassa The Comey Rule (2020) Gleeson näytteli Donald Trumpia. Kymmenen minuuttisista jaksoista koostuvasta sarjasta State of the Union Gleeson sai 2022 uransa toisen Emmy-ehdokkuuden.
Gleeson ja Colin Farrell palasivat samaan elokuvaan mustassa komediassa The Banshees of Inisherin (2022), jonka on ohjannut heidän edellisen elokuvansa Kukkoilijat tapaan Martin McDonagh. The Banshees of Inisherin kertoo kahdesta pienessä kylässä elävästä irlantilaisesta ystävästä, jotka ovat vieraantuneet toisistaan. Elokuva menestyi, ja sekä Gleeson ja Farrell saivat uransa ensimmäiset Oscar-ehdokkuutensa.
Yksityiselämä
Hän on ollut naimisissa vaimonsa, Maryn kanssa vuodesta 1982. Heillä on neljä poikaa: Domhnall Gleeson, Fergus, Brían ja Rory. Hän on hyvä ystävä irlantilaisen näyttelijän Liam Neesonin kanssa.
Pojista Domhnall Gleeson ja Brian ovat myös näyttelijöitä.
Kastilian rajavuoret
thumb|Iberian niemimaan pinnanmuodot. Kastilian rajavuoret (Sistema Central) keskellä.
Kastilian rajavuoret on vuorijono Iberian niemimaalla. Se kulkee itä–länsi-suunnassa kutakuinkin Espanjan Kastilia ja Leónin itsehallintoalueen etelärajaa pitkin kohti Portugalia ja halkaisee niemimaan keskustasangon (mesetan) kahtia.
Vuorijono koostuu useasta pienemmästä vuoristosta, joista suurimmat ovat Kastilia ja Leónin ja Madridin itsehallintoalueiden rajalla kulkeva Sierra de Guadarrama ja Kastilia ja Leónin, Kastilia-La Manchan ja Extremaduran itsehallintoalueiden rajalla kulkeva Sierra de Gredos. Läntisin vuoristoista, Serra da Estrela, sijaitsee Portugalin puolella. Kastilian rajavuorten korkein huippu on Sierra de Gredosin alueella, Ávilan maakunnassa sijaitseva Pico de Almanzor, 2 592 metriä.
Audi A6 (C6)
Audi A6 C6 on Audin kolmas A6-sukupolvi. Mallin sedan-versio esiteltiin Geneven autonäyttelyssä maaliskuussa 2004. Suomessa auto esiteltiin saman vuoden toukokuussa. Farmarimalli Avant esiteltiin vuotta myöhemmin ja sen myynti Suomessa alkoi huhtikuussa 2005.
Yleistä
Audi pyrki uudella A6:lla muuttamaan mallin imagoa aikaisempaa edustavampaan ja urheilullisempaan suuntaan. Tarkoituksena oli tehdä "maailman urheilullisin bisnesluokan sedan". Aikaisemmin A6:n omistajat olivat pääosin vanhempia ihmisiä, mutta nyt pyrittiin houkuttelemaan nuorempaa ostajakuntaa.
Vuoden 2006 lopulla Audi ilmoitti, että syksyllä 2007 A6:n tuotanto aloitetaan myös Intian Aurangabadissa, jossa valmistetaan autoja maan omille markkinoille. Tuotanto tapahtuu ns. CKD-järjestelmän avulla (Completely Knocked Down). Tämä tarkoittaa sitä, että osat valmistetaan edelleen Saksassa, mutta auto kootaan Intiassa. Vuoden 2008 valmistustavoitteena on yli 300 autoa ja määrän on tarkoitus kasvaa. Kiinassa autosta valmistetaan myös pitkällä akselivälillä varustettu A6L-mallia. Se on suunniteltu nimenomaan Kiinan kasvaville loistoautomarkkinoille. Moottorivaihtoehtoina ovat muun muassa 3.2 FSI V6 ja 4.2 FSI V8, jälkimmäisessä vetotapa on neliveto.
Vuoden 2004 Euro NCAP -kolaritestistä A6 sai tulokseksi täydet viisi tähteä.
Tekniikka
Vaihteistotyyppejä on kolme. Etuvetoisissa malleissa automaatti on multitronic-vaihteisto ja nelivetoisissa ZF:n valmistama tiptronic-vaihteisto.
Kaikissa pyörissä on levyjarrut, edessä levyt ovat lisäksi jäähdytetyt. Jokaisessa pyörässä on myös erillisjousitus, joka koostuu edessä päällekkäisistä tukivarsista. Takajousituksessa käytetään monitukivarsituentaa, joka koostuu pitkittäisistä ja poikittaisista tukivarsista sekä vastaavista ylätukivarsista.
Lehdistön piirissä uuden mallin alustaa ja hieman pintakovaa jousitusta on kehuttu sekä normaaliajossa että ääritilanteissa. Vastaavasti ohjauksen toiminta ja sen keveys on saanut moitteita.
Moottorit
Uuden mallin myötä moottorivalikoima uudistui täydellisesti. Vanhat nelisylinteriset vaihtoehdot poistuivat kokonaan valikoimasta. Aikaisempaan sukupolveen verrattuna valikoimaan tuli entistä tehokkaampia moottoreita, ja mm. 2,4-litraisen V6-moottorin teho nousi 10 kW:lla. Osa moottoreista ehdittiin jo ennen A6:sta esitellä muissa VW-konsernin autoissa. Moottorit ovat pääosin 6-sylinterisiä, lukuun ottamatta 4-sylinterisiä 2-litraisia ja 4,2-litraista V8-moottoria. Kaikki moottorit ovat eteen pitkittäin sijoitettuja.
Vuoden 2007 mallisarjaan esiteltiin keväällä 2006 uusi 4,2-litrainen FSI-moottori, joka on hyvin läheistä sukua RS4:ssä käytetylle koneelle. Moottorissa on tehoa edeltäjäänsä BAT-moottoriin nähden 15 hv enemmän, polttoaineenkulutuksen kuitenkin ollessa 10 % alhaisempi. Moottorin yhteydessä on aina 6-vaihteinen Tiptronic-vaihteisto ja quattro-neliveto. Samalla myös 3-litraisen TDI-moottorin tehoa lisättiin. Aikaisemmasta 224 hevosvoimaan verrattuna, moottorista irtoaa tästedes 233 hv. Syyskuussa 2006 esiteltiin myös uusi 2,8-litrainen FSI- ja Valvelift-tekniikkaa (muuttuva venttiilienajoitus ja -nousu) käyttävä bensiinimoottori. Ensimmäiset uudella moottorilla varustetut autot valmistuvat loppuvuodesta 2006.
Suorituskyky
Etuvetoisissa malleissa automaatti on Multitronic-tyyppinen ja nelivetoisissa Tiptronic.
Varustelu
Turvavarusteita
Muita vakiovarusteita
Vuoden 2007 mallisarjan autoista lähtien saatavilla on ollut Audi Q7:ssa esitelty Audi Parking System Advanced -pysäköintitutka, jossa on laajakulmaobjektiivilla varustettu takakamera.
Mitat
C6-malli on ulkomitoiltaan aikaisempaa C5-mallia suurempi. Mallin voidaan sanoa pituuden puolesta kuuluvan edustusautoluokkaan. Uuden mallin myötä auton raideleveys kasvoi edessä 7 cm ja takana 5 cm. Kori on pituudeltaan 2 cm suurempi ja akseliväli 8 cm pidempi. Myös leveyttä 5 cm enemmän. Suurentuneet mitat näkyvät etenkin matkustamon etutiloissa, takaistuintiloja on jossain yhteydessä moitittu kilpailijoita heikommiksi.
Sedan-mallin tavaratila on 546 litrallaan luokkansa suurimpia. Vakiona ei kuitenkaan ole takaistuimen monikäyttömahdollisuutta. Avant-mallin tavaratila on normaaliasennossa 565 litraa ja takapenkin selkänojan kaatamalla saa tilaa yhteensä 1660 litraa.
Mitat (Sedan/Avant):
Poligny
Poligny on neljän Ranskan kunnan nimi:
Tylor Spink
Tylor Robert Spink (s. 31. joulukuuta 1992 Williamstown, Ontario, Kanada) on kanadalainen jääkiekkoilija, joka pelaa Saksan DEL-liigan Schwenninger Wild Wingsissa. Hän on pelipaikaltaan keskushyökkääjä. Spink laukoo oikealta. Hänen joukkuetoverinaan Wild Wingsissa pelaa myös hänen identtinen kaksoisveljensä Tyson, jonka kanssa Tylor on pelannut yhdessä lähes koko hänen uransa ajan.
Seuraura
Spink pelasi kaudella 2008–2009 EOJHL-junioriliigan Char-Lan Rebelsissa, kun Cornwall Colts varasi hänet koko CJHL:n varaustilaisuuden kuudentena pelaajana vuonna 2009. Spink siirtyi joukkueeseen jo samalla kaudella. Kaudella 2009–2010 hän oli tehoilla 19+39=58 Coltsin kolmanneksi paras pistemies, kuten myös kaudella 2010–2011 tehoilla 30+57=87, joilla Spink sijoittui koko CHL 1:n pistepörssissä kuudenneksi. Hänet valittiin sarjan kolmanteen tähdistökentälliseen. Kaudella 2011–2012 Spink pelasi loukkaantumisen vuoksi runkosarjassa vain 25 ottelua, mutta hän teki niissä tehot 22+40=62 ja oli Coltsin kolmanneksi paras pistemies.
Vuodet 2012–2016 Spink kävi Colgaten yliopistoa. Hän oli Freshman -vuotenaan 2012–2013 tehoilla 13+18=31 joukkueensa paras pistemies. Spink valittiin ECAC Hockeyn tulokkaiden tähdistökentälliseen. Sophomore -vuotenaan 2013–2014 hän oli Colgaten toiseksi paras pistemies kaksoisveljensä Tysonin jälkeen tehoilla 14+16=30. Spink valittiin ECAC:n akateemiseen tähdistökentälliseen. Senior -vuotenaan 2015–2016 hän oli Colgaten toiseksi paras pistemies veljensä Tysonin jälkeen tehoilla 13+21=34, joilla Spink jakoi ECAC:n pistepörssin seitsemännen sijan Harvardin Alexander Kerfootin kanssa. Viimeisen yliopistokautensa päätteeksi, maaliskuussa 2016 hän siirtyi amatööritry-out -sopimuksella AHL-joukkue Toronto Marliesiin, jossa Spink pelasi kaksi ottelua. Huhtikuussa Spinkin veljekset siirtyivät ECHL-joukkue Toledo Walleyeen. Tylor pelasi siellä loppukeväänä seitsemän runkosarjaottelua tehopistein 2+7=9 ja seitsemän playoff-ottelua tehopistein 2+5=7.
Kaudeksi 2019–2020 Spinkin veljekset siirtyivät vuoden mittaisilla sopimuksilla SM-liigajoukkue Porin Ässiin. Hän jakoi tehoilla 13+19=32 joukkueen sisäisen pistepörssin toisen sijan Jakob Stenqvistin kanssa edellään veli Tyson. Kaudeksi 2020–2021 veljekset siirtyivät vuoden mittaisilla sopimuksella Saksan DEL-liigan Schwenninger Wild Wingsiin.
Maajoukkueura
Spink edusti Canada Eastin joukkuetta World Junior A Challengessa vuosina 2010 ja 2011, joista molemmat turnaukset päättyivät hopeaan.
Internal Suffering
Internal Suffering on kolumbialainen brutaalin death metalin yhtye, joka perustettiin vuonna 1996 Pereirassa. Yhtye perustettiin jäsenten edellisen yhtyeen, Suffer, jäänteistä. Internal Sufferingin alkuperäiskokoonpanoon kuuluivat vokalisti Fabían, kitaristi Leandro, basisti Andrés sekä rumpali Jorge, joista Andrés on ainoa nykyinen alkuperäisjäsen.
Internal Suffering lopetti toimintansa julkaistuaan neljännen studioalbuminsa Awakening of the Rebel vuonna 2006. Yhtye on ollut uudelleen toiminnassa vuodesta 2011.
Voiteur
thumb|250px|Voiteurin kylä Voiteur on kunta Juran departementissa Franche-Comtén hallintoalueella Ranskassa. Kunnassa oli 763 asukasta vuoden 1999 väestönlaskennassa. Voiteurin pinta-ala on yhdeksän neliökilometriä.
Lumetus
thumb|Lumitykki toiminnassa Lumetus on lumen tuottamista johtamalla painevettä ja -ilmaa lumitykin läpi. Lumetusta käytetään pääasiassa laskettelukeskuksissa, sillä sen avulla voidaan lisätä lumikerroksen luotettavuutta ja pidentää hiihtokautta.
Lumetus lumitykillä
Lumetus tapahtuu lumitykillä. Sillä tuotettua lunta kutsutaan tykkilumeksi, keinolumeksi tai tekolumeksi. Tykkilumi on kuitenkin oikeaa lunta eikä esimerkiksi paperia tai muovia. Lumitykkiin johdetaan paineilmaa ja painevettä. Se hajottaa vesipisarat pieniksi, muutamien kymmenien mikronien kokoisiksi pisaroiksi ja ampuu ne ilmaan. Jos ilman lämpötila on 0 °C tai sen alle, pienet pisarat alkavat haihtua ja jäähtyä nopeasti muodostaen lumikiteitä. Ilmiö tapahtuu myös, jos ilmankosteus on alhainen. Paineilma ja painevesi tuotetaan vesitykkiin sähköllä, jota tarvitaan suhteellisen paljon.
Netta Malinen
Netta Malinen (s. 1992 ) on suomalainen ratameloja. Hän edustaa Tampereen Vihuria.
Malinen tavoittelee paikkaa Tokion kesäolympialaisiin 2020 myös kaksikoissa Pauliina Polet’n kanssa.
Malinen on kilpaillut myös maratonmelonnan MM-kilpailuissa. Naisten Suomen mestaruuksia hänellä on kymmeniä, muun muassa silloin ennätykselliset 12 kappaletta vuodelta 2016. Urheilutoimittajien Liitto valitsi Malisen Suomen vuoden 2018 parhaaksi melojaksi.
Malinen aloitti melonnan asuessaan kilometrin päästä Tampereen Vihurin Rauhaniemen melotapaikasta. Muutama vuosi myöhemmin hän siirtyi harjoittelemaan Kaukajärvelle. Malinen on toiminut myös melontavalmentajana. Koulutukseltaan Malinen on saksan ja ruotsin kielen maisteri Tampereen yliopistosta.
Koivukylän terveysasema
Koivukylän sosiaali- ja terveysasema on Vantaan Koivukylän suuralueen Havukosken kaupunginosassa, välittömästi Koivukylänväylän (eli yhdystien ) pohjoispuolella sijaitseva rakennus, jossa toimii kaupungin sosiaali- ja terveysasema.
Alkionkehitys
thumb|220px|Alkionkehitys alullaan Alkionkehitys on tapahtumasarja, jossa hedelmöittyneestä munasolusta kehittyy monisoluinen sikiö, jolla on jo kaikkien keskeisimpien elinten aiheet.
Alkionkehityksen vaiheet
Alkionkehitys alkaa, kun siittiö hedelmöittää munasolun. Alussa solut jakautuvat pallomaiseksi morulaksi, ja siihen syntyy ensin epäsäännöllinen ontto tila, joka kehittyy säännölliseksi. Tällöin alkiosta tulee ontto solupallo, blastula. Tähän syntyy kuoppa, joka laajenee solupallon sisäiseksi endodermiksi, ja ulkokerros jää ektodermiksi. Niiden välissä on keskikerros eli mesodermi. Ektodermistä kehittyy iho ja hermosto, mesodermistä lihakset, luusto ja monet sisäelimet, ja endodermistä ruuansulatuskanava ja monet rauhaset.
Alkion suojaksi kehittyvät sikiökalvot huolehtivat myös  sen aineenvaihdunnasta. Suonikalvo hoitaa aineenvaihduntaa ennen istukan kehittymistä. Vesikalvosta erittyy lapsivettä, joka suojaa sikiötä vaimentamalla ulkoisia iskuja. Rakkokalvo kehittyy suolen pullistumasta. Osa siitä kasvaa kiinni suonikalvoon ja muodostaa istukan.
Alkionkehityksen geneettinen säätely
thumb|220px|[[Baerin sikiökuvat, jotka esittävät epätäsmällisesti eri lajien sikiökehitystä.]]
Solun toiminta pohjautuu säätelymekanismiin, jossa geenin vieressä oleva repressori estää tarvittaessa geenin lukemisen. Repressorin voi irrottaa jonkun toisen geenin synnyttämä tuote. Repressorin vastakohta aktivaattori käynnistää geenin. Toisaalta geenit pystyvät tuottamaan entsyymien avulla aktivaattoreita ja repressoreita. Näin geeni voi ohjata muita geenejä.
Alkionkehitystä ohjaavat solun geenistössä olevat kytkimet, jotka ohjaavat toisiaan. Ne määrittelevät solulle sen paikan alkiossa. Merkittävimpiä geenejä, jotka ohjaavat syntyvän eliön muotoja, sanotaan homeobokseiksi eli HOX-geeneiksi. Niiden rypäät määrittävät syntyvän eliön eri alueet. Geenistössä on ikään kuin kartta syntyvästä eliöstä. Alussa alkiolle määrittyvät sen pituus- ja leveysasteet, jolloin se kasvaa pitkulaiseksi. Ajan myötä pituus- ja leveysasteiden verkko tarkentuu ja alkioon alkaa ilmestyä yhä enemmän muotoja, kun jo määriteltyihin kartan kohtiin ilmestyy uusia elimiä määrittäviä karttoja.
Kivenhakkaajat
Maalaus oli ensi kertaa esillä Pariisin salongissa vuonna 1850.
Kivenhakkaajat tuhoutui toisen maailmansodan aikana yhdessä 154 muun teoksen kanssa, kun niitä Königsteinin linnoitukseen kuljettanut ajoneuvo joutui Liittoutuneiden pommittamaksi helmikuussa 1945.
Mustanaamio (Blackshirt)
Mustanaamio eli Richard Verrell on kuvitteellinen sankarihahmo, jota on Suomessa julkaistu sarjakuvana Korkeajännitys-sarjassa brittiläisestä Super Detective Library -lehdestä käännettynä.
Mustanaamion loi Graham Montague Jeffries kirjailijanimellä Bruce Graeme. Hänen kirjoittamansa novellit julkaistiin ensimmäisen kerran kirjaksi koottuna vuonna 1925. Novellit oli aluksi julkaistu lehdissä New Magazine ja The Thriller. Jeffries kirjoitti Mustanaamio-tarinoita toiseen maailmansotaan saakka, kunnes hänen poikansa Roderic jatkoi kirjojen kirjoittamista nimellä Roderic Graeme aina vuoteen 1969 saakka. Sarjassa seikkailevat myös Mustanaamion esi-isät (Monsieur Blackshirt) ja poika.
Richard Verrell on suosittu salapoliisikirjailija, mutta myös mustissa vaatteissa ja musta naamiohuppu päässään seikkaileva herrasmiesrosvo, joka yleensä taistelee rikollisuutta vastaan. Varkaan koulutuksensa hän sai kasvattivanhemmiltaan, jotka löysivät Lontoon kaduilla yksinään harhailleen lapsen. Vanhempien kuoltua onnettomuudessa Verrell hankkii itselleen koulutuksen ja uuden henkilöllisyyden. Kirjailijanuransa hän aloittaa 22-vuotiaana, värväytyy lopulta armeijaan ja kotiutuu mitaleja saaneena sotasankarina. Vaikka hän menestyy hyvin kirjailijana, hän ryhtyy varkaaksi saadakseen jännitystä elämäänsä.
Mustanaamio omaa lähes yli-ihmismäiset kyvyt ja voimat. Vain Scotland Yardin tarkastaja Wright tietää, kuka Mustanaamio todella on.
Salaisen henkilöllisyyden omaava seikkailijanimeä käyttävä sankari on elänyt Britannian kirjallisuudessa Punaisen neilikan päivistä saakka.
Korkeajännityssarjassa Mustanaamiota piirsi Bill Lacey, joka on piirtänyt myös Rick Randomia.
Yhdysvalloissa kustantamo Moonstone on julkaissut vuodesta 2004 Blackshirt-sarjakuvaa, jossa hahmo on modernisoitu nykyaikaan ja tämän nimi on muutettu muotoon Richard Jerrill.
HMS Eclipse (H08)
HMS Eclipse (viirinumero H08) oli Britannian kuninkaallisen laivaston E-luokan hävittäjä toisessa maailmansodassa.
Valmistus
Alus tilattiin 1. marraskuuta 1932 vuoden 1931 laivasto-ohjelmassa Dumbartonista William Denny and Brothersilta, missä köli laskettiin 22. maaliskuuta 1932. Alus laskettiin vesille 12. huhtikuuta 1933 ja otettiin palvelukseen 29. marraskuuta 1934. Valmistuskustannukset olivat 246 664 puntaa ilman Amiraliteetin toimittamia ase- ja viestijärjestelmiä.
Palvelus
Alus siirrettiin 20. maaliskuuta Devonportin telakalle, mistä se palautettiin 30. huhtikuuta palvelukseen Kotilaivaston 5. hävittäjälaivueeseen palvellen pääasiassa kotivesillä. Tammikuusta maaliskuuhun 1937 alus valvoi Biskajanlahdella Espanjan saartoa. Se teki Itämeren purjehduksen 18. kesäkuuta – 6. heinäkuuta 1937 sekä oli Oranissa sekä Gibraltarilla lokakuusta joulukuuhun 1937. Alus valvoi Espanjan rannikkoa tammikuusta maaliskuuhun 1938.
Toinen maailmansota
Toisen maailmansodan alkaessa alus liitettiin 12. hävittäjälaivueeseen, jonka mukana se joulukuussa alistettiin Läntisen reitin valvontaan. Alus suojasi ennen siirtoaan HMS Echon ja HMS Exmouthin kanssa taisteluristeilijä HMS Hoodia etsittäessä Saksan laivaston taisteluristeilijöitä Scharnhorstia ja Gneisenauta Pohjois-Atlantilta. Alus jatkoi saattuetehtävissä, kunnes se määrättiin 8. huhtikuuta 1940 liittymään Kotilaivastoon.
Alus oli ainoastaan kolme päivää Kotilaivaston mukana Norjan rannikolla ennen kuin ilmahyökkäyksen seurauksena aluksen konehuone sekä runsaasti muita tiloja täyttyi vedellä, jolloin alus menetti kaiken konetehonsa. Se hinattiin Lerwickiin korjattavaksi.
Korjaukset valmistuivat 10. elokuuta Clyden telakalla, jonka jälkeen alus liitettiin Kotilaivaston 3. hävittäjälaivueeseen. Alus suojasi operaatio Menaceen liittyvää saattuetta HMS Inglefieldin, Echon ja HMS Escapaden kanssa, mutta se todettiin edelleen vialliseksi. Alus siirtyi korjattavaksi Sierra Leoneen telakalle, mistä se palasi 14. lokakuuta palvelukseen.
Alus lähti Gibraltarille, jossa se palautettiin 28. lokakuuta telakalle konehuoltoon. Alus palasi 15. marraskuuta telakalta, jonka jälkeen se lähti Britteinsaarille. Alus oli 3. hävittäjälaivueessa lukuun ottamatta korjauksia Devonportissa 12. huhtikuuta – 4. kesäkuuta 1941 ja Hullissa 6. joulukuuta 1941 – 21. helmikuuta 1942.
Alus siirrettiin suojaamaan Jäämeren saattueita. Alus suojasi 29. maaliskuuta seitsemän rahtialuksen saattuetta PQ13, kun se havaitsi Saksan laivaston hävittäjän Z26. Viisi minuuttia myöhemmin alukselta havaittiin voimakas räjähdys saksalaisaluksella, jonka jälkeen vihollisaluksen havaittiin pysähtyneen. Eclipse lähestyessä uppoavaa alusta laukaistakseen torpedonsa liittyivät taisteluun Z24 ja Z25, jotka avasivat tulen noin kolmen kilometrin päästä. Käydyssä taistelussaEclipseen osui kahdesti, joista ensimmäinen räjähti kannella ja toinen läpäisi taaemmat kansirakenteet räjäyttäen 4,7 tuuman tykin kartussit. Räjähdys aiheutti suurta tuhoa ja runsaasti tappioita ammustenkäsittelyosastossa. Aluksen A-tykki oli jään muodostuksen vuoksi käyttökelvoton sekä osumasta syntyi reikä aluksen oikeaan kylkeen. Taistelussa kaatui kaksi miehistönjäsentä ja seitsemän haavoittui.
Heinäkuussa alus liittyi Kotilaivaston 8. hävittäjälaivueeseen. Alus suojasi syyskuussa saattuetta PQ18, minkä jälkeen se oli huollettavana Humberissa 27. syyskuuta - 20. marraskuuta 1942. Alus lainattiin Läntisen reitin alueelle huhti-toukokuussa 1943 sukellusveneuhan ollessa suurimmillaan. Gibraltarille alus saapui 28. kesäkuuta täydennyksenä Välimeren laivastolle Sisilian maihinnousuun. Aluksen tukikohdaksi määrättiin Malta, josta se myöhemmin siirrettiin Aleksandriaan.
Alus upotti 23. heinäkuuta 1943 Augustan edustalla HMS Laforeyn kanssa Italian laivaston sukellusvene R. Smg. Ascianghin. Alus vaurioitti 22. elokuuta pahoin Saksan laivaston torpedovene TA-12:ta (entinen Ranskan laivaston Baliste), joka jouduttiin ajamaan matalikolle Rodoksella uppoamisen estämiseksi. Alus vaurioitti 23. syyskuuta Rodoksen lounaispuolella Saksan laivaston torpedovene TA-10:tä (entinen Ranskan laivaston  La Pomone ja Italian laivaston FR-42) sekä upotti rahtialus Gaetano Donizettin, joka kuljetti italialaisia sotavankeja.
Alukselle nousi 23. lokakuuta 1943 Royal East Kent -rykmentin miehiä Leroksen varuskunnan täydennykseksi. Alus osui seuraavana päivänä Kalimnoksen itäpuolella miinaan, jolloin se katkesi kahtia upoten viidessä minuutissa. Aluksen mukana meni syvyyksiin 119 miehistönjäsentä ja 134 maavoimien sotilasta.
Päälliköt
Aluksen päälliköinä olivat:
Club Ninja
Club Ninja on Blue Öyster Cultin albumi vuodelta 1986. Albumi sai heikkoa kritiikkiä eikä menestynyt kaupallisesti kovinkaan vahvasti.
Taustaa
Yhtyeen edellinen, vuoden 1983 The Revölution by Night-albumi oli epäonnistunut kaupallisesti ja albumin kiertueen jälkeen alkuperäisjäsen, kosketinsoittaja-kitaristi Allen Lanier ja rumpali Rick Downey erosivat yhtyeestä pettyneinä sen uuteen linjaan. Alkuperäiskolmikko (vokalisti-kitaristi Eric Bloom, kitaristi Donald Roeser ja basisti Joe Bouchard) jatkoivat yhtyeen toimintaa ja uusiksi jäseniksi tulivat kosketinsoittaja Tommy Zvoncheck ja rumpali Jimmy Wilcox. Yhtyeen sisäpiiri käytti nyt yhtyeestä nimitystä "3OC - Three Öyster Cult", koska mukana oli enää kolme alkuperäisjäsentä.
Albumilla käytettiin myös vierailevia sanoittajia ja muusikoita. Uuden albumi oli tarkoitus olla ns. comeback ja palauttaa yhtye kultalevy-kantaan vuoden 1981 Fire of Unknown Origin-levyn tapaan. Musiikillisena suuntana tuli olemaan 1980-luvun valtavirran kosketinsoitin-voittoinen kaupallinen hard rock. Tuottajaksi palasi tauon jälkeen yhtyeen manageri Sandy Pearlman.
Sisältö
Albumin avaa Hugh ja Gordon Leggattin (Leggatt Bros.) säveltämä "White Flags". Kappale on hyvin AOR-vaikutteinen ja 1980-luvun radioystävällisen rockin mukainen kosketinsoittimien ja konerumpujen ollessa vahvasti esillä. Leggatt Bros oli julkaissut kappaleen alun perin vuoden 1982 Illuminations-albumillaan. Albumin ensimmäinen Britannian painos sisältää hieman erilaisen miksauksen kappaleesta.
Larry Gottliebin ja Jason Scanlonin säveltämä ja Roeserin laulama "Dancin' in the Ruins" julkaistiin singlenä ja videonakin. Kappale tuli yhtyeelle alun perin kustantajan kautta ja se on vahvasti samanhenkinen yhtyeen vuoden 1981 hitin "Burnin' for You" kanssa.
Kantaa ottava "Make Rock, Not War" jatkaa albumin kaupallista linjaa, sisältäen voimakkaan kertosäkeen. Kappaleen sävelsi Bob Halligan Jr., lauluntekijä joka oli tehnyt kappaleita mm. Judas Priestille.
Tunnelmallisempi, kosketinsoitinvoittoinen balladi "Perfect Water" oli Roeserin ja kirjailija-muusikko Jim Carrollin sävellys. Roeser myös laulaa kappaleen.
Myös Roeserin säveltämä (yhdessä yhtyeen lähipiiriin kuuluneen Richard Meltzerin kanssa) ja laulama nopeampitempoinen "Spy in the House of the Night" palaa sanoituksiltaan yhtyeen perinteisiin mystiikka- ja "salaperäisyys"-henkisiin lyriikoihin ja se kulkee tarttuvan kitara- ja kosketinsoitin-riffin myötä, edustaen 1980-luvun puolivälin kaupallista hard rockia.
Bob Halligan Jr.:n toinen sävellys "Beat 'em Up" on albumin raskainta osastoa. Kappale kulkee raskaammaan riffin ja kompin myötä, unohtamatta tosin kosketinsoittimia. Hieman raskaampaa puolta on myös basisti Joe Bouchardin ja Sandy Pearlmanin säveltämä pitkä "When the War Comes". Kappaleen "avauspuheen" pitää radiopersoona Howard Stern. Tätä puhetta ei ole albumin eurooppalaisissa miksauksissa.
Korisliigan vuoden tulokas
Vuoden tulokkaan valitsevat vuosittain SM-joukkueiden päävalmentajat ja kapteenit.
Club Ninja
Sisältö
Eric Bloomin, Roeserin ja kirjailija Eric Van Lustbaderin säveltämä "Shadow Warrior" edustaa hieman progressiivisempaa ja myös raskaampaa ilmaisua. Van Lustbader oli kirjoittanut The Ninja-nimisen kirjan ja "Shadow Warrior" onkin suora käännös japanin kielen ninja-sanasta. Kappaleen nimi oli aiemmin ollut "I'm a Rebel" ja se oli kirjoitettu (mutta ei käytetty) alun perin vuoden 1984 Teachers-elokuvan soundtrackille.
Albumin päättää pitkä balladi "Madness to the Method", jonka Roeser oli säveltänyt yhdessä muusikko Dick Trismenin kanssa.
Albumin julkaisu ja vastaanotto
Club Ninja (nimi tulee kappaleesta "Shadow Warrior", joka on suora käännös japanilaisesta ninja-sanasta) julkaistiin vuosien 1985-1986 vaihteessa kolmenlaisella miksauksella (Iso-Britannia (marraskuu 1985), Alankomaat (joulukuu 1985) ja Yhdysvallat (tammikuu 1986)) ja se oli ensimmäinen suoraan CD:nä julkaistu BÖC-albumi. Albumin kansikuvana oli yhtyeen symbolin muotoinen avaruusalus. Ensimmäisenä singlenä ja videonakin julkaistiin kappale "Dancin' in the Ruins", joka sai pienehköä menestystä Billboardin Rock Tracks-listoilla.
Albumi ei ollut odotusten mukainen menetys. Listasijoitus oli tosin parempi kuin edellisellä albumilla (US 63.), mutta myynti jäi kauaksi yhtyeen kulta-ajoista. Yhtyeen itsensäkin mukaan kohtaloksi koitui lukuisten ulkopuolisten säveltäjien käyttäminen, jonka myötä albumista tuli sekava. Kriitikot antoivat pääosin negatiivista palautetta albumille, mm. suomalaisen Suosikki-lehden arvostelija tyrmäsi albumin täysin ja Allmusic-sivuston kriitikko sanoo albumin jatkavan "yhtyeen jo alkanutta alamäkeä". Brittiläisen Kerrang!-lehden arvostelija tosin kehui albumia "yhtyeen parhaaksi sitten Cultösaurus Erectusin". Yhtye itse ja monet fanit pitävät albumia yhtyeen heikompiin kuuluvaksi.
Crash Bandicoot 2: Cortex Strikes Back
Crash Bandicoot 2: Cortex Strikes Back on Naughty Dogin kehittämä tasohyppelypeli, joka julkaistiin PlayStationille vuonna 1997. Peli on jatko-osa vuonna 1996 julkaistulle Crash Bandicootille. Pelissä edetään keräämällä radoilta kristalleja. Tasoilla on myös erilaisia jalokiviä, joita voi kerätä erilaisin tavoin.
Kypärä (heraldiikka)
Kypärä on heraldiikassa kilven yläpuolelle sijoitettava elementti. Sen kertoo vaakunasta yhteiskunnallisen säädyn. Katolinen papisto ei vaakunassaan käytä kypärää, vaan erityisiä kirkollisia päähineitä.
Crash Bandicoot 2: Cortex Strikes Back
Tässä seikkailussa nähdään ensimmäistä kertaa Crashin sisko Coco Bandicoot ja käytetään ensimmäistä kertaa siirtymähuonetta tasosta toiseen menemiseksi. Myös TNT-laatikoiden rinnalle mukaan tulevat Nitro-laatikot, jotka räjähtävät heti, kun niihin koskee. Myös Nitro-laatikot lasketaan rikottuihin laatikoihin, mutta tasosta löytyy myös vihreä !-laatikko, joka räjäyttää tason kaikki Nitro-laatikot.
Kypärä (heraldiikka)
Kypärätyypit
Ikäjärjestyksessä kypäriä on kolmea tyyppiä: patakypärä, pistokypärä ja kalterikypärä. Ensimmäinen on varsinainen taisteluissa käytetty kypärä kahden muun ollessa turnajaisajan kypäriä. Suomen heraldiikassa pistokypärä tarkoittaa aina porvarisvaakunaa ja sitä kutsutaan myös vanhentuneella nimellä suljettu kypärä. Aatelisvaakunassa voi olla pistokypärä tai kalterikypärä, useimmiten jälkimmäinen eron tekemiseksi porvarisvaakunaan. Patakypärää suvaitaan lähinnä vain niissä vaakunoissa, jotka ovat alun perinkin varhaiskeskiajalta. Kypärän väriä ei yleensä mainita vaakunaselityksessä, vaan se on sinertävä tai hopeanharmaa. Kypärä on heraldisoitu eli selkiytetty pienistä yksityiskohdista.
Crash Bandicoot 2: Cortex Strikes Back
Peliä on myyty yli kolme ja puoli miljoonaa kappaletta.
Kypärä (heraldiikka)
Lisävarusteet
Kypärän tärkeimmät lisävarusteet ovat kypäränpeite ja kypäränkoriste sekä lakipunos. Kypäränpeite on perua ristiretkiltä, jossa sillä suojauduttiin auringolta. Se pyrkii toistamaan vaakunan päävärejä, yleensä siten, että metalli on vuoripuolella. Lakipunos noudattaa yleensä kypäränpeitteen värejä ja sijoitetaan peitteen ja kypäränkoristeen väliin. Lakipunoksessa on yleensä viisi tai seitsemän kierrosta.
Crash Bandicoot 2: Cortex Strikes Back
Juoni
Kun Crash Bandicoot oli pudottanut arkkivihollisensa, tohtori Neo Cortex, tipahtaa ilmalaivan päältä, Cortex putoaa luolaan, josta hän löytää kristalleja. Vuoden päästä Cortexin uusi oikeankädenmies, tohtori N. Gin, toteaa, että kristallit eivät ole tavallisia – ne ovat voimakristalleja. He rakentavat avaruusasemalle uuden version Cortex Vortexista. Mutta N. Gin saa selville, että Cortexin löytämän ”isäntäkristallin” lisäksi tarvitaan vielä 25 ”orjakristallia”, jotta Cortex Vortex toimisi täydellä teholla. Crash on lomalla, kun hänen siskonsa Coco Bandicootin tietokoneesta loppuu akku. Crash lähtee hakemaan uutta, mutta siirtyykin teleportin kautta vanhan temppelin raunioilla sijaitsevaan siirtymähuoneeseen. Cortex ottaa hologrammeilla yhteyttä ja uskottelee Crashille, että pian tapahtuva planetaarinen järjestäytyminen vapauttaisi suuren määrän energiaa, joka voisi tuhota maailmaan, ja että Cortex voisi estää sen, jos saisi kaikki 25 kristallia. Hän pyytää Crashia hakemaan kristallit alueilta, joihin pääsee siirtymähuoneen viiden portaalin kautta. Samalla Coco yrittää saada yhteyttä Crashiin ja selittää miksi Cortexiin ei kannattaisi luottaa. Yhteys kuitenkin katkeaa joka kerta ennen kuin Coco saa asiansa selitettyä.
Kerättyään temppeliraunioiden siirtymähuoneen tasojen kristallit, Crash voi käyttää hissin tavoin liikkuvaa leijuvaa kivialustaa mennäkseen toiseen siirtymähuoneeseen. Mutta kesken siirtymähuoneesta toiseen siirtymisen, hän päätyy kirjastomaiseen huoneeseen kohtaamaan Ripper Roon. Kerättyään jäätikkötemppelin siirtymähuoneen tasojen kristallit, Crash päätyy sirkustelttaan, jossa hän kohtaa miekkailutaitoiset veljekset, Komodo Joen ja Komodo Moen. Kerättyään viemäreissä sijaitsevan siirtymähuoneen tasojen kristallit, Crash kohtaa hurjan mutta hidasälyisen Tiny Tigerin. Kun Crash saa kerättyä vuoristossa sijaitsevan siirtymähuoneen tasojen kristallit, Cortex paljastaa Crashille entisen oikeankädenmiehensä, tohtori Nitrus Brion, lähettäneen Crashin kohtaamat viholliset estämään kristallien keräämiseen ja valehtelee, että Brio itse olisikin se, joka haluaa käyttää kristalleja maailmanvalloitukseen. Kun Cortex neuvoo Crashia viemään kristallit N. Ginille, Crash ei anna kristalleja vaan kohtaa taistelussa N. Ginin lentävän mechan. Kun Crash saa kerättyä viimeiset viisi kristallia avaruudessa sijaitsevan siirtymähuoneen tasoista, Cocon onnistuu lopulta kertoa Crashille, että Cortex aikoikin käyttää kristalleihin varastoitavaa energiaa Cortex Vortexin voimanlähteenä ja aivopestä yhdellä ainoalla Vortexin säteellä kaikki maailman asukkaat orjikseen. Lopulta Crash päätyy ajamaan Cortexia takaa rakettirepulla ja vaikka Crash onnistuu voittamaan hänet ja jättämään avuttomaksi avaruuteen, Cortexin avaruusasema on yhä toiminnassa.
Kypärä (heraldiikka)
Lisävarusteet
Kypäränkoriste on perua etupäässä turnajaisten ajalta, joskin yksinkertaisia pelkoa herättäviä koristeita on saattanut esiintyä jo taistelukentillä. Kypäränkoristeet noudattavat heraldisia sääntöjä soveltaen ja esimerkiksi luonnonväri on yleisempää kuin kilvessä. Kypäränkoriste voi tuoda uuden aiheen vaakunaan taikka toistaa kilven aihetta.
Crash Bandicoot 2: Cortex Strikes Back
Juoni
Jos Crash saa kerättyä yhden jalokiven, Brio ottaa yhteyttä Crashiin ja kertoo, että maailman pelastamiseksi Crashin pitäisi mieluummin kerätä kaikki 42 jalokiveä, joiden avulla Brio voisi käyttää lasersädettä tuhotakseen Cortexin avaruusaseman ja siten myös Cortex Vortexin. Kun Crash saa kaikki jalokivet kerättyä, myös ne, jotka saa vain salaisen siirtymähuoneen portaalien kautta, Crash, Coco ja Brio räjäyttävät jalokivien tehostamalla lasersäteellä Cortexin avaruusaseman.
Kypärä (heraldiikka)
Lisävarusteet
Niin sanottuun täydelliseen vaakunaan kuuluvat kilpi, kypärä, kypäränpeite, lakipunos ja kypäränkoriste. Näiden lisäksi aatelisvaakunoissa saattaa esiintyä arvokruunuja, kaulakoruja ja joskus jopa kunniamerkkejä kypärään liitettynä.
Suomen ritarihuoneen aatelissukujen sukuvaakunoissa on aina kalterikypärä, kaksi vapaaherroilla ja kolme kreivillisillä suvuilla, sekä kaulariipus.
Ei kypärää?
Joskus etenkin tasavaltaisten valtioiden vaakunasta kypärä saattaa kokonaan puuttua kuten myös kypäränpeite ja lakipunos. Kypäränkoriste voi silti esiintyä ja joskus myös lakipunoskin. Joskus esiintyy pelkkä lakipunos ja kruunu. Tällaisia käytäntöjä pidetään jossain määrin rappiollisena heraldiikkana.
Shandiat
Historia
Kauan aikaa sitten Shandiat asuttivat saarta nimeltä Jaya. He olivat yksi voimakkaimmista kansoista Grand Linella, mutta selittämättömästä syystä suurin osa kuoli ja kansa väheni pieneksi heimoksi. Siitä lähtien heimo on ottanut tehtäväkseen suojella pääkaupunkiaan, kultaista kaupunkia nimeltä Shandra, tappaen kaikki tunkeutujat. Kuitenkin, neljäsataa vuotta sitten heimoa kidutti epidemia, joka tappoi hitaasti heimolaisia yksi toisensa jälkeen. Kun kaikki toivo oltiin menetetty, Montblanc Norland miehistöineen saapui saarelle. Hän oli tutkija ja ensitöikseen paransi koko kylän.
Takauman aikana paljastui, että Shandioilla oli siivet selässään jo ennen taivaalle lentämistä.
Uskomus
Alun perin Shandiat palvoivat esi-isiään. Suurin osa heidän uskonnostaan pyöri Shandran kultaisen kellon ympärillä. Sitä soittaessa heidän esi-isiensä sielut voivat seurata sen soittoa ja löytää takaisin kotiin, asuttaen sen jälkeen valkoisia puita. Lisäksi heillä oli monia jumalia, kuten suuret käärmeet. He uskoivat, että ihmisten uhraaminen jumalille voisi parantaa sairauksia ja muita kitsauksia.
Nykyiset Shandiat palvovat yhä esi-isiään, mutta ovat hylänneet paljon uskomuksia vuosien aikana.
Aisa
Aisa (アイサ) on pieni tyttö, joka syntymästään lähtien on kyennyt hallitsemaan "mantraa", pystyen tietämään milloin joku on kuollut tai pahasti haavoittunut. Tästä syystä hän vihaa ihmisten kuolemista ja tekee mitä vain estääkseen sen. Aisa on hyvä ystävä Rakin kanssa, ja sai lahjaksi Rakilta silloin tällöin Upper Yardissa olevaa "vearth"ia, joka maan päällä tunnetaan paremmin kovana maaperänä kuten hiekka. Hän haluaa tulla vahvaksi taistelijaksi kuten muutkin, mutta pelkää Viperia. Siitä huolimatta Aisa silloin tällöin lämpenee Viperille. Aisa oli se, joka kertoi Satorin ja Gan Fallin nujertamisesta. Myöhemmin hän yritti estää kaiken tappamisen menemällä Upper Yardiin, jossa hän tapasi Olkihattupiraatit. Vaikka hän aluksi pelkäsi heitä, lopulta Aisa oppi luottamaan myös heihin, erityisesti Luffyyn ja Namiin. Aisa auttoi Luffyä löytämään Enerin piilopaikan ja sodan päätyttyä, hänen ei ollut enää tarvetta tulla sotilaaksi isona. Vaikka Aisalla on polttoterä aseena, hän ei koskaan käytä sitä.
Calgara
Calgara (カルガラ Karugara) oli Shandian heimon sankari, joka eli neljäsataa vuotta sitten Jayan osassa, joka taivaalla tunnetaan nykyisin Upper Yardina. Hän ystävystyi Montblanc Norlandin kanssa. Kuolemansa jälkeen Shandian heimo teki häntä esittävän patsaan, joka muistuttaisi heitä aina hänen rohkeudestaan ja voimastaan. Viper on häntä eniten muistuttava jälkeläinen.
Alun perin, Shandiat olivat raakoja muukalaisia vihaavia heimolaisia, ja yrittivät tappaa Norlandin miehistön saman tien, etenkin kun Norland tappoi yhden jättiläiskäärmeen jota he pitivät jumalana (Norland tappoi käärmeen pelastaakseen uhrilahjaksi määrätyn Calgaran tyttären). Kuitenkin, Norland sai heidän luottamuksensa ja ystävystyi Calgaran kanssa. He ystävystyivät niin hyvin, että näyttivät Norlandille ja hänen miehistölleen heidän kultaisen pääkaupungin, Shandran.
Kun Norland kaatoi miehistönsä kanssa osan metsistä, Shandiat suuttuivat heille, sillä pitivät juuri niitä puita esi-isiensä asuinpaikkoina. Norland todellisuudessa teki niin, koska kyseiset puut olivat kuolleita ja kuljettivat mukanaan tauteja, jotka ennen pitkään olisivat tappaneet koko heimon. He kuitenkin ymmärsivät puiden olleen heille tärkeitä ja lähtivät kaikessa hiljaisuudessa pois. Kun he olivat jo lähteneet, Calgara sai tietää totuuden ja juoksi saaren rannalle hyvästelemään kiitollisena ystäviään. Hyvästelyn yhteydessä he soittivat kultaista kelloa saadakseen Montblancin ja hänen miehistönsä huomion.
Calgara pyysi Norlandia jonain päivänä palaamaan, ja niin Norland lupasikin. Shandiat soittaisivat joka päivä kultaista kelloa, jotta Norland ja hänen miehistönsä ei eksyisi matkalla. Surullisesti he eivät kuitenkaan koskaan tavanneet. Eräänä päivänä saaresta suurin osa lensi Knock-Up Streamin mukaan taivaalle, ja taivaan asukit hyökkäsivät heidän kimppuunsa yrittäen ryöstää heiltä oman maansa. Calgaran kuolemasta ei ole muuta tietoa kuin se, että hän oli ennen Norlandin kuolemaa kohdannut sankarin lopun, mutta viimeisimmän kerran hänet tavattiin kun hän käski sotilaiden puolustaa maataan, jotta heidän ystävänsä voisivat palata takaisin.
Genboo
Genboo (ゲンボウ) on yksi Shandian sotureista, jotka taistelivat Upper Yardista Eneriä vastaan, käyttäen kanuunankuulia laukovaa sinkoa aseenaan. Hän hävisi Yamalle selviytymispelissä, mutta nähtiin sodan loputtua selvinneen.
Kamakiri
Kamakiri (カマキリ) on yksi Shandian sotureista, jotka taistelivat Upper Yardista Enerin kanssa. Hän vaikuttaisi olevan Viperin yksi luotetuimmista taistelukumppaneista ja on hyvä ystävä Rakin ja Aisan kanssa, käyttäytyen paljon kiltimmin kuin toiset. Kamakiri käyttää aseina keihästä ja polttoterää. Taistelussa Eneriä vastaan selviytymispelissä, hän hävisi, mutta selvisi ja varoitti Rakia Enerin hirmuvoimista käskien kertoa Viperille. Hänet nähtiin sodan loputtua olevan kunnossa.
Japanilaisen faniäänestyksen mukaan Kamakiri on 45 suosituin One Piece hahmo.
Raki
Raki (ラキ) on yksi Shandian sotureista, jotka taistelivat Upper Yardista Enerin kanssa. Hän on hyvä ystävä Kamakirin ja Aisan kanssa. Hän käyttää aseenaan haulikon kaltaista pyssyä, mutta hävisi Enerille selviytymispelissä yrittäessään varoittaa Viperia Enerin hirmuvoimista, joille kuolevainen ei pärjäisi. Raki selvisi sodasta ja nähtiin mm. voitonjuhlissa sodan päätyttyä.
Nola
Nola on jättiläiskäärme joka eli Shandian heimon kanssa Jaya saarella ennen sen lentämistä taivaalle. Alun perin hän oli vain pieni käärme jonka Montblanc Norland nimesi. 400 vuoden aikana Nolasta kasvoi jättiläiskäärme. Tietämättään hän otti osaa selviytymispeliin ja oli yksi viidestä, jotka selvisivät Upper Yardissa. Selviytymispelin aikana Nola söi Luffyn (joka luuli Nolan mahaa luolaksi), Namin, Aisan ja Gan Fallin, mutta myöhemmin sylkäisi heidät ulos. Myöhemmissä vaiheissa kun Luffyn piti päästä Enerin lentävään arkkiin, Nola auttoi kaatamaan jättiläispavunvartta, mutta viimeisen iskun antoi Viper rysäysdiaalilla. Monet kutsuvat häntä "Taivaan kuninkaaksi" tai "Taivaan valtiaaksi", vaikka hän onkin naaras ja pitäisi kuninkaan sijasta olla kuningatar.
Viper
Viper (ワイパー, Waipā) on Shandian sotureiden johtaja ja taisteli Upper Yardista Eneriä vastaan polttosinko aseenaan. Hän on Calgaran jälkeläinen ja on perinyt Calgaran väkivaltaisuuden. Viper on aina vihannut sekä taivassaaren väkeä, että meriltä tulleita. Hän taisteli Luffyä vastaan selviytymispelin aikana, mutta heidän taistelunsa keskeytyi kun Luffy joutui Nolan nielemäksi. Myöhemmin hän, Nico Robin, Roronoa Zoro, Nami, Ener ja Gan Fall selvisivät selviytymispelistä, mutta hän käytti jyryjyrymarja voimiaan ja kukisti Viperin lisäksi kaikki muut paitsi Namin. Viper yritti käyttää rysäysdiaalia ja merikiveä voittaakseen Enerin, mutta Ener antoi itselleen sydänhierontaa ja selvisi. Viper itse kärsi myös pahoja vaurioita, sillä rysäysdiaali vahingoittaa sekä vihollista, että käyttäjää. Kaiken kaikkiaan Viper käytti sitä kolmesti, vaikka normaalisti ihminen kuolisi jo toisesta käyttökerrasta. Kun Ener voitettiin, Shandiat ja taivassaarelaiset yhdistyivät sodan päättymisen kunniaksi. Viper taistelee käyttäen polttosinkoa ja rysäysdiaalia, ja on myös lähitaistelussa erittäin hyvä. Nykyisin hän on auttamassa muita rakentamaan kylää.
Uusimmassa japanilaisessa faniäänestyksessä Viper sijoittui 37 parhaaksi One Piece hahmoksi.
Popolazione celeste
The Magic Of Boney M. (täsmennyssivu)
The Magic Of Boney M. voi viitata seuraaviin asioihin:
Unionisopimus
Unionisopimus oli vuonna 1706 neuvoteltu ja seuraavana vuonna Union Act -lain muodossa hyväksytty Englannin ja Skotlannin kuningaskuntien parlamenttien välinen sopimus. Sopimus pani täytäntöön valtioiden neuvotteleman yhdistymisen. Sopimuksella oli kaksi osaa: